=== Matematik og filosofi ===
Grækerne leverede vigtige bidrag til udviklingen af både [[filosofi]]en og [[matematik]]ken, og mange af de store grækere fra denne tid var både matematikere og filosofer. Den første græske matematiker, som nævnes i historiske kilder, var [[Thales]] fra [[Milet]]. Han regnes også for den første græske filosof og videnskabsmand. En af de mange historier, som er nedskrevet om Thales, er at han ved beregninger kunne forudsige en [[solformørkelse]] i [[585 f.Kr.]]<ref>Katz, 1998, s. 48</ref> Han bliver også anset for ophavsmand til grundlæggende matematisk viden, som at [[diameter]]en deler [[cirkel]]en i to lige store dele og at [[vinkel|vinklerne]] i en ligesidet [[trekant]] er lige store.
Samfund Civilisationer